Siri Terbaru HBO THE THIRD DAY Akan Memulakan Tayangannya 12 Mei Ini Eksklusif Di HBO GO & HBO (Astro Ch 411 / 431HD)
Dicipta oleh Dennis Kelly dan Felix Barrett, siri terhad HBO The Third Day akan membuat debut pada Selasa, 12 Mei, jam 10 pagi secara eksklusif di HBO GO dan HBO (Astro Ch 411 / 431HD), dan tayangan ulangan hari yang sama jam 11 malam di HBO (Astro Ch 411 / 431 HD). Rancangan Enam episode ini dibahagikan kepada dua bahagaian iaitu “Summer” dan “Winter”. Tiga episod pertama, “Summer” dibintangi Jude Law (The New Pope) sebagai Sam, seorang lelaki yang pergi ke pulau misteri diluar pantai British, dimana dia bertemu dengan sekumpulan penduduk pulau yang sentiasa mengekalkan tradisi mereka. “Summer” ditulis oleh Dennis Kelly dan diarahkan oleh Marc Munden. “Winter” akan merungkai tiga episod seterusnya dan dibintangi Naomie Haris (Moonlight)sebagai Helen, orang luar yang datang ke pulau untuk mencari jawapan, tetapi ketibaannya menimbulkan perpecahan yang akan menentukan nasibnya. “Winter” ditulis oleh Kit de Waal, Dean O’Loughlin dan Dennis Kelly dan diarahkan oleh Pilippa Lowthorpe. The Third Day dihasilkan secara bersama diantara Sky dan HBO. Ini merupakan drama asal pertama yang diterbitkan studio produksi terbaru Sky, Sky Studios, dengan kerjamasa Plan B Entertainment dan syarikat teater terkenal dunia, Punchdrunk. Dede Gardner, Jeremy Kleiner, Felix Barrett dan Dennis Kelly turut bertindak sebagai penerbit eksekutif.